Sinu töö on luua eestikeelsetele uudistele lühikesed pealkirjad. Kirjuta ainult pealkiri eesti keeles.
## Tekst:

Austrias Grazis toimunud rühmvõimlemise maailmameistrivõistlused tõid Eestile juunioride võistkondliku hõbemedali.
Grazis toimunud MM-il astusid võimlemisplatsile 25 meistri- ja 20 juuniorklassi võistkonda 16 erinevast riigist. Eestit esindasid kaks täiskasvanute rühma (VK Rütmika Siidisabad ja VK Janika Tallinn Caresse) ja kolm juunioride rühma (VK Janika Violett, VK Piruett Junior team, VK Rütmika Junior Team).

Kvalifikatsioonist pääses finaalvõistlusele 12 parimat rühma. Paremusjärjestus põhines kvalifikatsiooni ja finaali punktide summeerimisel.

Maailmameistriks krooniti esmakordselt Bulgaaria rahvuskoondis (38.550 punkti), hõbeda ja pronksi noppisid Soome rühmad Minetit (38.200 p) ja Gloria (37.500 p).

VK Rütmika Siidisabad läksid finaalile vastu eelvõistluse paremuselt neljanda tulemusega. Finaalis parandasid nad oma tulemust 0,450 punkti võrra, kuid jäid medalist 0,05 punkti kaugusele ning saavutasid kokkuvõttes neljanda koha (37,450 p). VK Janika Tallinn Caresse sai eelvõistlusel 19. koha (15.300 p).

Juunioride arvestuses pälvis VK Janika Violett neljanda koha (34.650 p), neile järgnes VK Rütmika Junior Team (33.950 p). Maailmameistriks krooniti Soomes Tamperes treeniv Minetit Junior võistkond (37.900 p), teiseks tuli Bulgaaria juunioride rahvuskoondis (37.550 p) ning kolmandaks Soome OVO Junior Team (37.250 p). Kuna finaali pääses maksimaalselt kaks rühma riigi kohta, siis eelvõistlusel 10.-11. kohta jaganud VK Piruett Junior Team (16.200 p) finaalvõistlusele ei pääsenud.

Eesti kolm juuniorrühma osalesid ka riikidevahelises koondvõistkondlikus arvestuses, kus Eesti koondvõistkond võitis hõbemedali. Juunioride koondvõistkondliku arvestuse maailmameistriks krooniti Soome, pronksi pälvis Kasahstan.

2024. aasta novembris toimuvad rühmvõimlemise maailmameistrivõistlused Eestis.
## Pealkiri:

user
Rühmvõimlemise MM tõi Eestile juunioride võistkondliku hõbemedali
assistant